סיום לימוד הש"ס היישובי – תש"פ

* בימים כתיקונם יום העבודה שלי מתחיל בשעה **שבע וחצי**
* לאור המרחק, והפקקים, ובעיות החניה, אני אמור לצאת ב**שש וחצי**
* אז כדי להספיק את הדף היומי, אנחנו נפגשים ב**חמש וחצי**
* אז אני קם ב**חמש**, נוטל ידיים ו**מתלבש**, ברכות השחר וקפה על **האש**
* נוטל את ה**גמרא**, ויוצא אל ה**חבורה**
* אני מתגעגע אל החבורה. חבורת **הלומדים**
* אני מתגעגע אל דפי הגמרא, ועל מה שהם מספרים על **היהודים**
* עלינו, עלי, על האנושות, על העולם, על עם **ישראל**, ועל הקשר **לא-ל**,
* הכל דרך דיונים מה-זה-לא-אקטואליים של לפני אלף חמש מאות שנה...
* סיפורי פומבדיתא וסורא, ציפורי וטבריה
* מתא-מחסיא ב**בבל**, גבול שגבלו ראשונים ב**ישראל**
* אני נפגש עם הלל ו**שמאי**, רבי יוחנן בן **זכאי**
* רבי טרפון וכלבא **שבוע**, רבן גמליאל ורבי **יהושוע**,
* רב ושמואל, רב אדא **בר אבא**, רב יוסף ו**רבא**, וההוא **סבא**
* רבה בר נחמני ורב **הונא**, רב נחמן, רב אשי **ורבינא**
* רבי עקיבא – וכד' אלף **תלמידיו**, רב פפא – **וכל ילדיו**...
* אני מפטפט עם **תנאים** **ואמוראים**, קסרים **רומאיים**, עשירים ו**עניים**, אדונים ו**עבדים**
* בעלי בית "מרימים ומושיטים", ועניים "נוטלים ומניחים"
* יושב **בחברותא**, עם ההיא **מטרוניתא**
* נכנס עם ר' יוסי ל**חורבה**, עם רבי שמעון ובנו ל**מערה**...
* מציץ מאחורי גבו של רבי **אלעזר**, להתרשם מפניו של האיש ה**מכוער**
* ממריא עם רבי יהושוע בן לוי אל מעבר ל**פרגוד**, לראות מה טענו המלאכים, לפני כסא ה**כבוד**
* למי קשרו **כתרים**, מי גילה לבני ישראל "**רזים**"... למה מלאכי חבלה צריך "מאה **ועשרים**"..
* נופש בשדה, שהוא לא "**אגם**", ומיטלטל עם השטן, לחפש את בן **עמרם**
* נכנס עם בן עזאי לבית **הכסא**, להציץ ולראות מה רבו **עושה**...
* הטיול לא תמיד פשוט, לפעמים חסר **ערך**, אם אין לך את הרב חיים, או "שוטנשטיין", כמורה **דרך**..
* צריך להכיר את הגאוגרפיה, והבוטניקה של ארץ **ישראל**
* את מנהגי הלבוש, והבישול, של אזור הסהר **בבבל**
* צריך לשלוף מחשבון בשביל רובע, סאה, רביעית הלוג, ו**הין**
* זית, גרוגרת, ביצה קלה, פטריות ו**כמהין**...
* לוח צמוד, חודש מלא, חודש חסר, ועיבור **שנים**
* שבילי דרקיע, **שורשי חוכמת המדידה**, לפני **ולפנים**...
* אנטומיה, ביולוגיה, אורולוגיה, גניקולוגיה...
* הויכוח הגדול של ר' יוסי **ורבנן**, מתי ניתנה התורה, ז' או ו' **סיוון**
* תלויה במחקר ביולוגי פשוט **ומבטיח**... כמה זמן לוקח לזרע במעי אשה, **להסריח**...
* כימיה, הסטוריה, ספרות, לשון, מתמטיקה, טריגונומטריה...איזה **חשבונות**
* עיגול החסום במרובע של ערוגה, כמה זרעי כלאיים אפשר לשים **בקרנות.**.?
* פסק ודרוש, פירוש וחידוש
* לא תמיד הכל מובן, לא תמיד הכל מאורגן, לעיתים נראה כאילו הציטוט לא **לעניין**
* ולעיתים, או **לרוב**, אני פשוט – נשאר **סקרן**
* ואם אני מסכם "הבנתם?". בביטחון. ... חברים, אני **שקרן**
* תוך חצי שעה של ריצה על הדף בבוקרו של **יום**
* בעוד העפעפיים מבקשות להפגש, להמשיך את **החלום**
* אני ממשיך את הסיור הוירטואלי, הפנומנלי, הוטרינרי... הקולינרי
* תשכחו מסלט ישראלי, מלפפון, פלפל, **עגבניות** – היכונו לקדירה, עם **חצי קב** **קטניות!**
* ואני לא מדבר על אנטונינוס ורבי בימות **הגשמים**, ולא על שילוב צנון, חזרת **וקשואים**
* אני מדבר על שליש יין השרון, על שיכר **שעורים**, על חגב טהור מת, על קליפי **רימונים**
* טועם כגרוגרת ביעה בכותחא מ**פעם**, ומוסיף **פלפלת**, להעביר את ה**טעם**
* הורג כינים שבבני **מעיים**, ורוחץ בנתר ובורית, אשלג ומי **רגליים**
* וזה רבותי, עוד לפני ארוחת הבוקר...

איך זה עוזר לי? מה זה עושה לי ליום יום? ...

* השעה מתאחרת, מתי אגיע **לעבודה**, המנהל כבר כועס כי מתחילה **הישיבה**
* הרופאים מתווכחים, עמיתים **צועקים**, פציינטים **נאנקים**...
* אפשר **להתפוצץ**... אולי כדאי **להתפרץ**?
* אבל אז אני נזכר בההוא בר בבל, דסליק, ונסיב איתתא, בארעא דישראל
* אמר לה "בשילי תרי טלפי" שני מנות עדשים, - והיא, בישלה לו "תרי טלפי" שני עדשים...
* אמר לה זילי אייתי לי תרי (אבטיחים) בוציניי, אזלת ואייתי לי תרי (נרות) שרגיי
* וקיבלתי – SMS בן אלף חמש מאות שנה של **תזכורת** – שבעצם ויכוח, זה עניין של **תקשורת**...
* אני נמצא בחדר מיון, מול חולה **אחד**, ואני מתלבט מה לעשות, ואיך אפשר להחליט **לבד**?
* ואין עם מי לדבר, וצריך להחליט מייד, וזה כל כך **קשה**..
* ומהדף של הבוקר עולה **משה**.. ..רבינו,
* ואני נזכר **בדמותו**, איך, מנהיג, אמיתי, קיבל שלושה דברים **מדעתו**
* ובזמן שהאחיות צועקות וסוערות **הרוחות**
* אני נזכר שהסכים עמו הקב"ה... כששבר את **הלוחות!**
* ופתאום ההחלטה קלה, והכל **ברור**
* וענן הערפל נמוג, ועולים **לצנתור..**

העברית שלי, שפת הדיבור, משתנה

* האוכל היה **מעיילתא**, נביא תופינין **בתרייתא**...
* איזה סבא? היא שואלת... אבוה **דאימך**, זוכרים "ביעה בכותחא" שתמיד גורמת **לחייך**...?
* אפשר לסיים כל ויכוח ב"תיקו" , או לסכם "**כתנאיי**",
* ולשאלה "מי מוכן לפנות את הזבל" לענות "לא **מיבעיי**".
* שיעורי בית? לא **גמירנא**, מצב פוליטי – לא דיינא ולא **דינא**
* הילד חוזר **מאוחר**? מאי איכא **למימר**?
* וכמה חייבים בצרכניה – עוד תלת מאה **ותריסר**
* כשאני רואה משטרה בצד הדרך – בשרי נעשה **חידודין**
* ואז אני שם רגל על הגז, ועל המעצור - **לסירוגין**
* אני מושיט יד לראשי, ומנסה לסלסל **בחלגלוגין**
* וכאני מתבקש לנער הטבלה, אני פונה לחלון למשרתת מבית רבי, עם ה**מטאטאין**
* עם המסכת במקרה איתי **בתיק**, לפעמים אפילו היום נראה **מצחיק**...
* מזוית מסויימת, התלמוד **מלא** הומור
* ר' עקיבא ור' אלעזר בן עזריה. – שני ענקים, חולקים אם בונים סוכה על גבי ספינה
* לר' עקיבא – המנוסה בספינות, נראה שאין בעיה. ר' אלעזר **מפקפק**, אבל ר' עקיבא **חולק**.
* "מעשה בר' אלעזר בן עזריה ור' עקיבא, שהיו באין בספינה ועשה לו ר' עקיבה סוכה בראש הספינה ובאת הרוח והפריחתה. אמר לו ר' אלעזר בן עזריה עקיבה איה סוכתך".
* אפשר ממש לדמיין את החיוך הזחוח על פני ר' אלעזר.
* גמרא בפסחים – מתי מצניעים את החמץ, הרי עלולה לבוא חולדה ולהעביר את החמץ לבית..
* "אמר אביי: בשלשה עשר - דשכיח ריפתא בכולהו בתי - לא מצנעא;
* בארבעה עשר דלא שכיחא ריפתא בכולהו בתי – מצנעא!
* רבא חולק, ועוקץ...
* אמר רבא: וכי חולדה - נביאה היא, דידעא דהאידנא ארביסר ולא אפי עד לאורתא ומשיירא ומטמרא".
* הדף של היום – נו, לכל הדעות – האם באמת משה רבינו היה גבוה עשר אמות?

החשיבה משתנה לי

* לכל דבר יש הסבר, אם זה לא מספק אותך, אז יש ודאי אחר
* חכמים התווכחו, נלחמו, התעקשו, הביאו המוני ברייתאות ומקראות
* אבל הכל מתוך חשיבה והגיון פנימי – עם הוכחות, פסוקים, וראיות
* בכל מימרא אפשר למצוא סיבה ולטעון שסתם גניבה יאוש בעלים היא, ולא אייאש, **ואף על גב**
* ולתרץ דברי תנאים, גם אם ההסבר כולל תינוק שעצוב על **חגב**..
* טהור... שמת. באמת
* התפילה משתנה לי, כשאני רואה כמה קולמוסין נשתברו על אימתי זמן אכילת התרומה של הכוהנים
* המצוות משתנות לי, כשאני רואה כמה חטאות מתחייב, מי **שאכל ונודע** **ואכל ונודע** ב**ספק חלב**..
* שֶׁלֹּא יְהֵא אָדָם בָּא מִן הַשָּׂדֶה בָּעֶרֶב וְאוֹמֵר אוֹכַל קִימְעָא וְאֶשְׁתֶּה קִימְעָא וְאִישַׁן קִימְעָא וְאַחַר כָּךְ אֶקְרָא קְרִיאַת שְׁמַע, וְחוֹטַפְתּוֹ שֵׁינָה, וכך השתנה לי "**ניהול המשימות**"
* וההבנה שאדם מכובד כבר לא אהיה. שכן דרך בני מלכים לקום **בשלוש שעות**
* הגמרא "**מספרת**" לנו, היא מספרת... לנו.
* סיפורים לפני השינה, סיפורי אגדות וסיפורי עם
* הלכות התלויות בשערה, וכבודו של תלמיד חכם
* לא את המדע, – כי הוא באמת לא עדכני, לא רלוונטי, מצחיק, מיושן
* אבל את הגישה למדע, הגישה להבנה, הגישה לחוכמה
* ההבנה שהדבר הכי טוב שיכול לקרוא לך הוא שיום אחד יצטטו אותך
* אמר רבי אלעזר, אמר רבי חנינה, תלמידי חכמים...
* האמוראים חיו את הגמרא. מה שהם עשו – זו הגמרא.
* רבי עקיבא היה מהלך בספינה –זו גמרא
* הם ולא ולדותיהם ובית הילל תרתי שמעית מינא – זו גמרא
* רב נחמן לא הלך לבית הכנסת –  **רב נחמן... לא הלך... לבית הכנסת.**
* שמא תגידו "הלך למניין מרפסות בשלב ה'...?
* אֲמַר לֵיהּ רַבִּי יִצְחָק לְרַב נַחְמָן מַאי טַעְמָא לָא אָתֵי מָר לְבֵי כְּנִישְׁתָּא לְצַלּוֹיֵי ?
* אֲמַר לֵיהּ לא יָכֵילְנָא ? - אֲמַר לֵיהּ לְכַנְּפִי לְמָר עֲשָׂרָה וְלִיצַלֵּי
* אֲמַר לֵיהּ טְרִיחָא לִי מִלְּתָא - זו **גמרא**
* רב הונא כועס על בנו (רבה !) שלא בא לשיעור "לא שכיחת קמיא" דרב חסדא – זו גמרא
* ורב המנונא משמש בצרור באותו מקום לצורך פעולת מעיים– זו גמרא
* לחשוב, להתפלסף, להבין, להעמיק ,לדייק, לצטט.
* זו המורשת של הגמרא
* זו המורשת של עם ישראל
* זה הדנ"א שקיבלנו בבבל
* קראתי בספרו, של עזריה בייטנר, שישנם מקומות בהם הגמרא נלמדת בעליית גג,
* בני "עליה"..
* ישנם בתי כנסיות בהם נראה את הש"ס המפואר מפאר את הארונות, ממלא את המדפים
* בהושעיה, אם בכלל תמצא את שחשקה נפשך, לרוב - הם "לא מסודרים"...", לא "מאורגנים"
* החבר'ה לקחו את המסכת. לעמדה. סע לשלום חביבי, המפתחות בפנים
* לעמדה? ובכן, אולי לארון מיוחד, אולי למשכן גלעד, אולי בתיבה, על השולחן במבואה
* כל הזמן הגמרות בשימוש, כולם, אבוי, לומדים כאן
* חברותא, או לבד, כמה נשים, במיוחד
* בשיעור של ערב, בשיעור של זום
* נפלה מסכת ראשינו, לא תוכל קום.
* לראות את כל **הלימוד** הזה, להרחיב את ה**לב**. **ולהתאהב**
* שיחקת אותה בגדול, **ביני שלו.**